Pedichiura animalelor de companie pentru prima dată poate fi o experiență stresantă atât pentru animal cât și pentru stăpân. Stai liniștit, pedichiura animalelor nu trebuie să fie o experiență stresantă. Începând devreme și considerând pedichiura parte din dresajul animalului tău de companie, animăluțul tău se va obișnui cu experiența. Mai întâi, obișnuiește-ți animalul de companie să se simtă confortabil cu atingerea și manipularea lăbuțelor înainte de a le expune uneltei rotative. O modalitate este masarea picioarelor, a lăbuțelor și a degetelor câteva minute cel puțin o dată pe zi. Apoi, creează o asociere pozitivă cu această experiență recompensând animalul cu gustarea preferată. Ajută-ți apoi animalul de companie să se obișnuiască treptat cu unealta. Lasă-l să miroasă unealta în stare oprită. Apoi, ținând unealta în mână, lasă-l să asculte sunetul produs atunci când este pornită. Ideal, animalul de companie are trebui să stea șezut sau pe o parte când unealta funcționează ținută în mână. Apropie-te treptat, atingând ghearele cu discul de polizare mai puțin de o secundă. Nu poliza ghearele încă; lasă-l pur și simplu să se acomodeze cu unealta. În timpul obișnuirii, continuă să îți lauzi animăluțul și recompensează-l pentru comportament adecvat. Acest proces poate dura câteva zile sau săptămâni.